Blaze7451/Wiki-th-20250601 huggingface dataset:
ดิธ ปราน

ดิธ ปราน (ឌិត ប្រន ฑิต ปฺรน, Dith Pran; 27 กันยายน พ.ศ. 2485 - 30 มีนาคม พ.ศ. 2551) เป็นช่างภาพและนักข่าวชาวกัมพูชา ที่มีชื่อเสียงจากเหตุการณ์ฆ่าล้างเผ่าพันธุ์ในกัมพูชา ขณะเขมรแดง นำโดยพล พต ยึดครองกรุงพนมเปญ ระหว่าง พ.ศ. 2518 - 2522  และเรื่องราวของเขากับซิดนีย์ ชานเบิร์ก นักข่าวชาวอเมริกัน ถูกนำมาสร้างเป็นภาพยนตร์โดย โรแลนด์ จอฟเฟ และมีเดวิด พัตต์นัม เป็นผู้อำนวยการสร้าง  ภาพยนตร์ออกฉายในปี พ.ศ. 2527 ชื่อเรื่อง ทุ่งสังหาร (The Killing Fields)  โดย เฮียง เอส. งอร์ นายแพทย์ชาวกัมพูชาซึ่งรับบทเป็น ดิธ ปราน ได้รับรางวัลออสการ์ สาขานักแสดงประกอบยอดเยี่ยม ประจำปี 1985
ดิธ ปราน เกิดที่เสียมราฐ ประเทศกัมพูชา พูดภาษาฝรั่งเศสและภาษาอังกฤษได้ จึงถูกว่าจ้างเป็นล่ามให้กับกองทัพสหรัฐ ในปี พ.ศ. 2515 เขาได้พบกับซิดนีย์ ชานเบิร์ก นักข่าวของหนังสือพิมพ์นิวยอร์กไทม์ และฝึกฝนตัวเองเป็นช่างภาพ ผู้ช่วยของชานเบิร์ก ในขณะที่กองทัพเขมรแดงบุกเข้ายึดครองกรุงพนมเปญ ซิดนีย์ ชานเบิร์กและนักข่าวต่างประเทศได้รับอนุญาตให้เดินทางออกนอกประเทศ แต่ดิธ ปรานต้องติดอยู่ในกัมพูชา  ถูกบังคับให้ใช้แรงงานและทรมานในค่ายกักกันเป็นเวลาสี่ปี ก่อนที่เขมรเฮงสัมรินที่ได้รับการสนับสนุนจากเวียดนาม จะขับไล่เขมรแดงออกไปในเดือนพฤศจิกายน พ.ศ. 2521
ดิธ ปราน เดินทางกลับบ้านที่เสียมราฐ และพบว่าญาติพี่น้องถูกสังหารไปถึง 50 คน เวียดนามแต่งตั้งให้เขาเป็นผู้นำหมู่บ้าน แต่เขากลับหลบหนีข้ามชายแดนไปยังประเทศไทยเมื่อวันที่ 3 ตุลาคม พ.ศ. 2522 เนื่องจากเกรงอันตรายหากเวียดนามรู้ว่าเขาเคยติดต่อกับชาวอเมริกัน
ดิธ ปราน อพยพไปอยู่สหรัฐอเมริกา และทำงานเป็นช่างภาพให้กับหนังสือพิมพ์นิวยอร์กไทม์ ได้รับสัญชาติอเมริกันในปี พ.ศ. 2529 เขาเสียชีวิตเมื่อวันที่ 30 มีนาคม พ.ศ. 2551 ที่นิวบรันสวิก นิวเจอร์ซีย์  ด้วยโรคมะเร็งในวัย 65 ปี

**อ้างอิง**

**แหล่งข้อมูลอื่น**
25633354- access-date=2008-03-31
*title=The Dith Pran Holocaust Awareness Project - The Last Word of Dith Pran New York Times. March 30, 2008. Video Interview of Dith Pran.
*Obituaries:
** The Times, 31 March 2008 date=2010-05-24 
** The Daily Telegraph, 1 April 2008
2008
หมวดหมู่:นักหนังสือพิมพ์ชาวอเมริกัน
หมวดหมู่:นักถ่ายภาพชาวอเมริกัน
หมวดหมู่:นักหนังสือพิมพ์ชาวกัมพูชา
หมวดหมู่:ชาวอเมริกันเชื้อสายกัมพูชา
หมวดหมู่:บุคคลจากรัฐนิวเจอร์ซีย์
หมวดหมู่:บุคคลจากเสียมราฐ
หมวดหมู่:เสียชีวิตจากมะเร็งตับอ่อน
อะโรเมติกส์ (ประเทศไทย)

บริษัท อะโรเมติกส์ (ประเทศไทย) จำกัด (มหาชน) เป็นบริษัทที่ดำเนินโครงการผลิตสารอะโรเมติกส์ (Aromatics) แห่งแรกของประเทศไทย ก่อตั้งเมื่อวันที่ 25 ธันวาคม พ.ศ. 2532 ตามนโยบายพัฒนาอุตสาหกรรมปิโตรเคมีระยะที่ 2 ของประเทศ โดยในระยะเริ่มต้นมีผู้ถือหุ้นประกอบด้วย การปิโตรเลียมแห่งประเทศไทย (ปัจจุบันคือ ปตท.) ร้อยละ 25, บริษัท ไทยออยล์ จำกัด ร้อยละ 40 และ บริษัท เอ็กซอนเคมีคัล อีสเทอร์น จำกัด ร้อยละ 35
ปัจจุบันบริษัทอะโรเมติกส์ได้ควบรวมกับ บริษัท โรงกลั่นน้ำมันระยอง จำกัด (มหาชน) กลายเป็น บริษัท ปตท. อะโรเมติกส์และการกลั่น จำกัด (มหาชน) เมื่อวันที่ 27 ธันวาคม พ.ศ. 2550 ซึ่งต่อมา บริษัทนี้ได้ถูกควบรวมอีกครั้งกับ บริษัท ปตท.เคมีคอล จำกัด (มหาชน) เป็น บริษัท พีทีที โกลบอล เคมิคอล จำกัด (มหาชน) เมื่อวันที่ 19 ตุลาคม พ.ศ. 2554

**อ้างอิง**
http://www.aromatics.co.th/thai/background.htm date=2008-04-17 
*http://www.siamfn.com/siamfn/ism/ps_profile.jsp?iam=6EC2C57DCFACECF0B984E88609A0198D&security=Atc+fix-attempted=yes 
หมวดหมู่:อดีตบริษัทจดทะเบียนในตลาดหลักทรัพย์แห่งประเทศไทย
หมวดหมู่:ปตท.
หมวดหมู่:ธุรกิจปิโตรเลียมและเคมีภัณฑ์
หมวดหมู่:บริษัทไทยที่ก่อตั้งในปี พ.ศ. 2532
หมวดหมู่:บริษัทไทยที่ปิดกิจการในปี พ.ศ. 2550
จอห์น เอช. วอตสัน

นายแพทย์จอห์น เอช. วอตสัน (Dr. John H. Watson) หรือที่รู้จักทั่วไปในชื่อ หมอวอตสัน เป็นตัวละครสำคัญตัวหนึ่งในเรื่อง เชอร์ล็อก โฮมส์ งานประพันธ์แนวนวนิยายสืบสวนของเซอร์อาร์เธอร์ โคนัน ดอยล์ หมอวอตสันเป็นเพื่อนสนิทของเชอร์ล็อก โฮมส์ และเป็นผู้บันทึกประวัติของโฮมส์ รวมถึงบันทึกคดีที่น่าสนใจต่าง ๆ ของโฮมส์ลงพิมพ์เผยแพร่ในหนังสือพิมพ์
ตามท้องเรื่อง หมอวอตสันรู้จักกับโฮมส์เนื่องจากต่างต้องการหาเพื่อนร่วมเช่าห้องพักในกรุงลอนดอน และได้เช่าห้องพักอยู่ด้วยกันที่บ้านเลขที่ 221 บี ถนนเบเกอร์ ในราวช่วงปลายคริสต์ศตวรรษ 1800 หมอวอตสันได้แต่งงานกับนางสาวแมรี มอร์สตัน ซึ่งเป็นลูกความของโฮมส์ในตอน จัตวาลักษณ์ ต่อมาภายหลังภรรยาเสียชีวิต หมอวอตสันได้ย้ายกลับมาอยู่กับโฮมส์อีกครั้ง
นายแพทย์จอห์น เอช. วอตสัน ในภาพยนตร์เรื่อง เชอร์ล็อก โฮล์มส์ ดับแผนพิฆาตโลก (พ.ศ. 2552) และ เชอร์ล็อก โฮล์มส์ เกมพญายมเงามรณะ (พ.ศ. 2554) รับบทโดยจู๊ด ลอว์ ส่วนในซีรีส์โทรทัศน์เรื่อง เชอร์ล็อก (พ.ศ. 2553 - ปัจจุบัน) รับบทโดยมาร์ติน ฟรีแมน
หมวดหมู่:เชอร์ล็อก โฮมส์
หมวดหมู่:ตัวละครชาวอังกฤษ
หมวดหมู่:ตัวละครที่เป็นแพทย์
หมวดหมู่:ตัวละครที่เป็นสุภาพบุรุษยอดนักสืบ
หมวดหมู่:ตัวละครที่เป็นไซด์คิก
หมวดหมู่:ตัวละครที่เป็นเจ้าหน้าที่กองทัพบกสหราชอาณาจักร
หมวดหมู่:ตัวละครที่เป็นทหารบกชาวอินเดีย
ภูมิบุตร

ภูมิบุตร หรือ ภูมิปุตรา  (Bumiputera, بوميڤوترا, บูมีปูเตอรา; แปลว่า "ลูกของแผ่นดิน") หมายถึงชาวมลายูดั้งเดิม อันรวมถึงชาวโอรังอัซลี (Orang Asli)​ ซึ่งเป็นชาวเผ่าดั้งเดิมของคาบสมุทรมลายูและชนพื้นเมืองของรัฐซาบะฮ์และซาราวัก ทั้งนี้ในปัจจุบัน "ภูมิบุตร" ยังรวมถึงชาวมาเลเซียซึ่งอพยพมาจากอินโดนีเซีย (เรียกว่า ปรีบูมี), ชาวมาเลเซียเชื้อสายสยาม, ชาวมาเลเซียเชื้อสายอินเดียมุสลิม, ชาวจีนช่องแคบ (กลุ่มลูกครึ่งมลายู-จีน) และชาวคริสตัง (กลุ่มคริสตังลูกครึ่งมลายู-โปรตุเกส) แต่ไม่รวมถึงชาวมาเลเซียเชื้อสายจีนหรืออินเดียที่มีจำนวนมากในประเทศ
ชาวมาเลเซียภูมิบุตรจะได้รับความช่วยเหลือพิเศษทางเศรษฐกิจและสังคมด้วยเหตุผลทางเชื้อชาติตาม "นโยบายเศรษฐกิจใหม่" ซึ่งได้เริ่มต้นเมื่อปี ค.ศ. 1970 แต่ชาวจีนและชาวฮินดูจะถูกกีดกันจากสิทธิพิเศษต่าง ๆ รวมถึงการห้ามเข้าโรงเรียนที่สงวนไว้เฉพาะชาวมลายู ทฤษฏีภูมิบุตรจึงถือว่าเป็นทฤษฎีเหยียดผิว และเลือกปฏิบัติทางชาติพันธุ์ โดยนโยบายกดขี่ชาติพันธุ์อื่นเป็นนโยบายทางการเมืองของมาเลเซียมาตั้งแต่หลังได้รับเอกราช และเป็นเงื่อนไขโดยตรงหนึ่งที่ให้เกิดความรุนแรงในเดือนพฤษภาคม ค.ศ. 1969 ที่ชาวจีนจำนวนมากถูกชาวมลายูรุมสังหาร และทำให้ความขัดแย้งทางชาติพันธุ์ในมาเลเซียเป็นเรื่องแก้ไม่ตกมาจนปัจจุบัน

**อ้างอิง**
หมวดหมู่:ชาติพันธุ์วิทยา
หมวดหมู่:การเมืองมาเลเซีย
หมวดหมู่:การเลือกปฏิบัติแบ่งตามประเทศ
ปรามูดียา อานันตา ตูร์

ปรามูดียา อานันตา ตูร์ (Pramoedya Ananta Toer; 6 กุมภาพันธ์ ค.ศ. 1925 – 30 เมษายน ค.ศ. 2006) เป็นนักเขียนชาวอินโดนีเซีย

**ผลงานหลัก**
 Kranji-Bekasi Jatuh (1947)- Perburuan (1950)- Keluarga Gerilya (1950)- Bukan Pasar Malam (1951)- Cerita dari Blora (1952)- Gulat di Jakarta (1953)- Korupsi (1954)- Midah - Si Manis Bergigi Emas (1954)- Cerita Calon Arang (1957)- Hoakiau di Indonesia (1960)- Panggil Aku Kartini Saja I & II (1962)- จตุรภาคเกาะบูรู (Tetralogi Buru)
** แผ่นดินของชีวิต (Bumi Manusia) (1980)
** ผู้สืบทอด (Anak Semua Bangsa) (1980)
** รอยย่างก้าว (Jejak Langkah) (1985)
** Rumah Kaca (1988)- Gadis Pantai (1982)- Nyanyi Sunyi Seorang Bisu (1995)- Arus Balik (1995)- Arok Dedes (1999)- Mangir (1999)- Larasati (2000)
หมวดหมู่:นักเขียนชาวอินโดนีเซีย
หมวดหมู่:ชาวชวา
หมวดหมู่:บุคคลที่เกิดในปี พ.ศ. 2468
หมวดหมู่:บุคคลที่เสียชีวิตในปี พ.ศ. 2549
หมวดหมู่:บุคคลจากจังหวัดชวากลาง
หมวดหมู่:บทความที่มีชื่อเป็นภาษาอื่น

บทความที่มีชื่อเป็นภาษาอื่น ในวิกิพีเดีย เป็นบทความที่ใช้ชื่อเป็นภาษาอื่นที่ไม่ใช่ภาษาไทย สำหรับบทความที่ยังไม่มีชื่อไทยกำหนด อย่างไรก็ตามเมื่อมีการกำหนดชื่อไทยที่เหมาะสม บทความนั้น ๆ จะถูกย้ายไปเป็นชื่อไทย และบทความเดิมที่เป็นชื่อภาษาดั้งเดิม จะเป็นหน้าเปลี่ยนทาง ไปยังบทความใหม่ หรือหากต้องการคงชื่อภาษาอื่นอย่างถาวร สามารถเปลี่ยนไปเป็นบทความที่คงชื่อภาษาอื่นได้
 วิธีการแจ้ง
สำหรับบทความที่มีชื่อเป็นภาษาอังกฤษ ให้ใส่ ชื่ออังกฤษ หรือ _เหตุผล_
สำหรับบทความที่มีชื่อเป็นภาษาอื่น นอกเหนือจากภาษาอังกฤษ ให้ใส่ มีชื่อเป็นภาษาอื่น หรือ _ชื่อภาษา__เหตุผล_

**หมวดหมู่ที่เกี่ยวข้อง**
 :หมวดหมู่:บทความที่มีชื่อเป็นภาษาอังกฤษ
หมวดหมู่:บทความที่ต้องพิจารณา
หมวดหมู่:การใช้ภาษาในวิกิพีเดีย
ภาษากะยาตะวันออก

ภาษากะยาตะวันออก (Eastern Kayah) เป็นภาษาของชนกลุ่มน้อยในประเทศไทยและพม่า โดยมีผู้พูดในพม่า 261,578 คน (พ.ศ. 2543) พบตามฝั่งตะวันออกของแม่น้ำสาละวินและมีผู้พูดในประเทศไทย 98,642 คน (พ.ศ. 2543) ในจังหวัดแม่ฮ่องสอน มีความเกี่ยวข้องกับภาษากะยาตะวันตกซึ่งผู้พูดทั้งหมดอาศัยอยู่ในพม่า จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขากะเหรี่ยง สาขาย่อยสะกอ-บไฆ มีความสัมพันธ์กับภาษากะเหรี่ยงบเว เข้าใจกันได้ยากกับภาษากะยาตะวันตกที่ผู้พูดส่วนใหญ่อยู่ทางฝั่งพม่า

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
กะยาตะวันออก
กะยาตะวันออก
ภาษาไทดำ

ภาษาไทดำ มีผู้พูดทั้งหมด 763,700 คน อาศัยอยู่ระหว่างแม่น้ำแดงกับแม่น้ำดำ ทางภาคเหนือของประเทศเวียดนาม 699,000 คน (พ.ศ. 2545) อยู่ในแขวงคำม่วน ประเทศลาว 50,000 คน (พ.ศ. 2538) อยู่ในจังหวัดเลย ประเทศไทย 700 คน (พ.ศ. 2547) อพยพเข้ามาอยู่ในประเทศไทยเมื่อ พ.ศ. 2428 ลาวโซ่งก็คือคนไทดำกลุ่มแรกที่เข้ามาสู่ประเทศไทยในสมัยพระเจ้ากรุงธนบุรี นอกจากนี้ยังมีผู้พูดภาษานี้ในออสเตรเลีย จีน ฝรั่งเศส และสหรัฐ 
ภาษาไทดำอยู่ในตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก อัตราการรู้หนังสือภาษาแม่ราวร้อยละ 1-5 เป็นภาษาของชนกลุ่มน้อยที่สำคัญในเวียดนาม

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version:  Tai Dam

**แหล่งข้อมูลอื่น**
  Tai Dam alphabet-  Tai Dam Language, Literature, and Culture date=2014-06-06 -  SIL Tai Heritage Pro fonts
ไทดำ
ไทดำ
ไทดำ
ไทดำ
วิกิพีเดียภาษาวอลลูน

ภาพโลโกวิกิพีเดียภาษาวอลลูน
วิกิพีเดียภาษาวอลลูน เป็นสารานุกรมวิกิพีเดียที่จัดทำขึ้นในภาษาวอลลูน ปัจจุบันวิกิพีเดียภาษาวอลลูนมีบทความมากกว่า 10,000 บทความ (เมษายน พ.ศ. 2551)

**แหล่งข้อมูลอื่น**
  วิกิพีเดียภาษาวอลลูน
วอลลูน
วิกิพีเดียภาษาเบลารุส

วิกิพีเดียภาษาเบลารุส (Беларуская Вікіпедыя; Taraškievica: Беларуская Вікіпэдыя) เป็นสารานุกรมวิกิพีเดียที่จัดทำขึ้นในภาษาเบลารุส เริ่มสร้างเมื่อ 12 สิงหาคม พ.ศ. 2547 ปัจจุบันวิกิพีเดียภาษาเบลารุสมีบทความมากกว่า 10,000 บทความ (เมษายน 2551)

**อ้างอิง**

**แหล่งข้อมูลอื่น**
 be  วิกิพีเดียภาษาเบลารุสในอักขรวิธีทางการ- (Belarusian (Taraškievica orthography))  วิกิพีเดียภาษาเบลารุสในอักขรวิธี Taraškievica- be  วิกิพีเดียภาษาเบลารุสในอักขรวิธีทางการ รุ่นโทรศัพท์ (หน้าหลังยังไม่ได้รับการปรับปรุง)- (Belarusian (Taraškievica orthography))  วิกิพีเดียภาษาเบลารุสในอักขรวิธี Taraškievica (ยังไม่ได้รับดารสนับสนุน)
บเบลารุส
พระเจ้าเอ็ดเวิร์ดมรณสักขี

พระเจ้าเอ็ดเวิร์ดมรณสักขี (Edward the Martyr หรือ Eadweard II หรือ St Edward the Martyr) (ราว ค.ศ. 962  - 18 มีนาคม ค.ศ. 978 ) เป็นพระเจ้าแผ่นดินราชวงศ์เวสเซกซ์ของราชอาณาจักรอังกฤษ  
พระเจ้าเอ็ดเวิร์ดมรณสักขีเสด็จพระราชสมภพเมื่อราว ค.ศ. 962 เป็นพระราชโอรสในพระเจ้าเอ็ดการ์ผู้รักสงบ แต่พระมารดาของพระองค์ไม่เป็นที่ทราบแน่ชัด ซึ่งอาจจะเป็นพระชายาพระองค์แรก เอเธลฟรีด หรือวูลฟธริธ พระชายาพระองค์ที่สอง ทรงราชย์ระหว่างวันที่  8 กรกฎาคม ค.ศ. 975 จนกระทั่งถูกลอบปลงพระชนม์เมื่อวันที่ 18 มีนาคม ค.ศ. 978 ที่ปราสาทคอร์ฟ มลฑลดอร์เซต ในประเทศอังกฤษ พระเจ้าเอ็ดเวิร์ดทรงเป็นพระราชโอรสพระองค์โตในพระเจ้าเอ็ดการ์ผู้รักสงบ แต่มิได้รับการแต่งตั้งเป็นรัชทายาท เมื่อพระเจ้าเอ็ดการ์ผู้รักสงบเสด็จสวรรคตก็เกิดความขัดแย้งระหว่างผู้สนับสนุนสนุนพระเจ้าเอ็ดเวิร์ด และพระราชอนุชาต่างมารดาแอเธลเรด ซึ่งเป็นพระราชโอรสที่ถูกต้องตามกฎหมายของพระเจ้าเอ็ดการ์ แต่พระเจ้าเอ็ดเวิร์ดก็ทรงได้รับเลือกให้เป็นกษัตริย์ และได้ประกอบพิธีราชาภิเษกโดยอัครมุขนายกดันสตันแห่งแคนเทอร์เบอรี และออสวอลด์ อัครมุขนายกแห่งยอร์ก ผู้สนับสนุนหลักของพระองค์
รัชสมัยของพระองค์เป็นรัชสมัยที่สั้นที่เป็นช่วงเวลาเพียงไม่ถึงสามปีที่เต็มไปด้วยปัญหาความขัดแย้งของผู้อ้างสิทธิ์ในราชบัลลังก์จากหลายฝ่าย พระเจ้าเอ็ดเวิร์ดทรงถูกปลงพระชนม์ที่ปราสาทคอร์ฟในมลฑลดอร์เซต โดยข้าราชบริพารของพระราชมารดาเลี้ยงสมเด็จพระราชินีเอลฟ์ธรีธ (พระมเหสีพระองค์ที่สองหรือสามของพระเจ้าเอ็ดการ์) เมื่อวันที่ 18 มีนาคม ค.ศ. 978 พระเจ้าเอ็ดเวิร์ดทรงได้รับพระราชสมญาว่า "มรณสักขี" (Martyr) เพราะการสวรรคตของพระองค์เป็นการสวรรคตที่ทารุณ พระเจ้าเอ็ดเวิร์ดทรงได้รับการสถาปนาให้เป็น นักบุญ เพียง 23 ปีหลังจากการเสด็จสวรรคต จากนั้นก็มีการก่อตั้งลัทธิบูชาของพระองค์กันที่ชาฟท์สบรีแอบบีย์ที่พระศพถูกย้ายมาฝังเมื่อปี ค.ศ. 980 กล่าวกันว่ามีปาฏิหาริย์เกิดขึ้นหลายครั้งที่หลุมฝังพระศพของพระองค์รวมทั้งคนเป็นโรคเรื้อนที่หายหรือคนตาบอดที่หายตาบอด พระเจ้าเอ็ดเวิร์ดทรงเป็นนักบุญในศาสนาคริสต์นิกายอีสเติร์นออร์โธด็อกซ์ โรมันคาทอลิกและแองกลิคัน

**อ้างอิง**

**ดูเพิ่ม**
 ราชอาณาจักรอังกฤษ- นักบุญ - มรณสักขีในศาสนาคริสต์

**แหล่งข้อมูลอื่น**
  นักบุญเอ็ดเวิร์ดมรณสักขี – พระมหากษัตริย์ประวัติศาสตร์ date=2007-12-02 
หมวดหมู่:พระมหากษัตริย์อังกฤษ
หมวดหมู่:พระมหากษัตริย์ที่ถูกปลงพระชนม์
หมวดหมู่:ราชวงศ์เวสเซกซ์
หมวดหมู่:นักบุญชาวอังกฤษ
หมวดหมู่:นักบุญในคริสต์ศตวรรษที่ 10
หมวดหมู่:มรณสักขีในศาสนาคริสต์
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์
ไอ.คิว. 180

ไอ.คิว. 180 (I.Q. 180) เป็นอัลบั้มสตูดิโอชุดแรกของวง ซิลลี่ ฟูลส์ ในสังกัดค่ายมอร์ มิวสิค เครือ จีเอ็มเอ็ม แกรมมี่ หลังได้ส่งเดโมให้ทางค่าย  อัลบั้มได้ออกจำหน่ายเมื่อวันที่ 25 มิถุนายน พ.ศ. 2541 โดยอัลบั้มชุดนี้มีการเน้นความหนักแน่นของดนตรีมากเป็นพิเศษ และเนื่องด้วยอัลบั้มนี้มีแนวดนตรีที่ค่อนข้างฟังยาก ทำให้ ซิลลี่ ฟูลส์ ยังไม่เป็นที่นิยมนักในสมัยนั้น

**รายชื่อเพลง**
เพลงทั้งหมดแต่งโดยโต และเรียบเรียงโดยซิลลี่ ฟูลส์


**เครดิต**
ซิลลี่ ฟูลส์
ณัฐพล พุทธภาวนา – ร้องนำ, กีตาร์ (6), โปรดักชัน
ทรงพล จูประเสริฐ – กีตาร์, โปรดักชัน
เทวฤทธิ์ ศรีสุข – เบส, โปรดักชัน
กอบภพ ใบแย้ม – กลอง, โปรดักชัน
บุคคลอื่น ๆ
กอบภพ ใบแย้ม – MIDI Programming
กฤษณ์ โชคทิพย์พัฒนา – Executive Producer
Nexus Design Co,Ltd. – สถานที่บันทึก
พงษ์สินธุ์ จักรสมิทธานนท์ (Nexus Design Co,Ltd.) – วิศวกร
พี่ตี๋น้อย (Crimson Studio) – วิศวกร
T' N Crave Studio – สถานที่มิกซ์
David Brochstein – วิศวกรมิกซิงและมาสเตอริง
ม.ล.ธนชาติ ประวิตร – ผู้ช่วยวิศวกร
Crimson Studio – สถานที่มาสเตอริง

**อ้างอิง**
หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2541
หมวดหมู่:อัลบั้มเพลงของค่ายมอร์ มิวสิค
หมวดหมู่:อัลบั้มเพลงของค่ายจีเอ็มเอ็ม แกรมมี่
แคนดีแมน

แคนดีแมน (Candy Man) เป็นอัลบั้มเพลงชุดที่สองของวง ซิลลี่ ฟูลส์ วางแผงเมื่อวันที่ 15 กรกฎาคม พ.ศ. 2542 ในสังกัดจีเอ็มเอ็ม แกรมมี่ อัลบั้มนี้มีการเปลี่ยนแปลงมือกลองของวงโดย "เต้ย" กอบภพ ใบแย้ม ได้ลาออกจากวงไปศึกษาทางด้านโปรแกรมมิ่ง และได้ "ต่อ" ต่อตระกูล ใบเงิน เข้ามาแทน โดยอัลบั้มนี้เป็นชุดที่ทำให้ผู้คนทั้งประเทศรู้จักซิลลี่ ฟูลส์ แต่แฟนคลับบางรายก็ต้องผิดหวัง เนื่องจากอัลบั้มแรก และอัลบั้มที่สอง เป็นแนวเพลงที่ต่างกันอย่างสิ้นเชิง โดยอัลบั้มชุดนี้จะเน้นเพลงช้าและเพลงจังหวะปานกลาง โดยแทบไม่มีเพลงจังหวะเร็วเลย ซึ่งตรงกันข้ามกับชุดแรกอย่างเห็นได้ชัด โดยเพลงฮิตในอัลบั้มนี้ได้แก่เพลง ฝัน อย่าบอกว่ารัก ไหนว่าจะไม่หลอกกัน และเพียงรัก อัลบั้มชุดนี้เป็นชุดแรกที่ Simon Henderson มาเป็นโปรดิวเซอร์ร่วมกับวง และมิกซ์เสียงอัลบั้มชุดนี้ด้วย

**รายชื่อเพลง ==   - อย่าบอกว่ารัก (Bonus Track)

**นักดนตรีรับเชิญ **
 Simon Henderson คีย์บอร์ด
หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2542
หมวดหมู่:อัลบั้มเพลงของค่ายมอร์ มิวสิค
หมวดหมู่:อัลบั้มเพลงของค่ายจีเอ็มเอ็ม แกรมมี่
จูซซี

จูซซี (Juicy) เป็นชื่ออัลบั้มเพลงชุดที่สี่ของวง ซิลลี่ ฟูลส์ วางแผงวันที่ 26 มีนาคม พ.ศ. 2545 ชุดนี้จะลดซาวด์อิเล็กทรอนิกส์ลง และเพิ่มความหนักแน่นของดนตรี และใช้ภาษาที่สื่อแล้วเข้าใจง่าย (แต่ไม่เท่าชุด ไอ.คิว. 180) ในอัลบั้มนี้มีเพลงฮิตอยู่หลายเพลงได้แก่เพลง วัดใจ ขี้หึง ผิดที่ไว้ใจ บ้าบอ และน้ำนิ่งไหลลึก สำหรับในชุดนี้ โตได้เริ่มไว้เครา และไว้มาจนถึงปัจจุบันนี้

**รายชื่อเพลง**

**แหล่งข้อมูลอื่น**
  อัลบั้ม Juicy ที่ siamzone.com
หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2545
หมวดหมู่:อัลบั้มเพลงของค่ายมอร์ มิวสิค
หมวดหมู่:อัลบั้มเพลงของค่ายจีเอ็มเอ็ม แกรมมี่
คิงไซส์

คิงไซส์ (King Size) เป็นชื่ออัลบั้มเพลงชุดที่ห้าของวงดนตรี ซิลลี่ ฟูลส์ มีการวางแผงถึง 3 ครั้ง วางแผงครั้งแรกเมื่อวันที่ 14 มกราคม พ.ศ. 2547 ครั้งที่ 2 เมื่อวันที่ 29 มกราคม พ.ศ. 2547 และครั้งที่ 3 เมื่อวันที่ 15 มิถุนายน พ.ศ. 2547 โดยเป็นชุดที่ยังคงความเป็นเอกลักษณ์ชวนหลงใหลของวงเอาไว้ไม่เปลี่ยนแปลง เน้นความเป็นตัวของตัวเอง ถ่ายทอดออกมาโดยใช้ภาษาพูดเป็นส่วนใหญ่ และอาจจะเป็นชุดที่ได้รับความนิยมมากที่สุดของวงเลยก็ว่าได้ เนื่องจากการตอบรับอันล้นหลามของชุดนี้สงผลให้ ซิลลี่ ฟูลส์ ขึ้นแท่นเป็นวงดนตรีอันดับ 1 ของไทยในเวลานั้น เพลงฮิตในอัลบั้มนี้ได้แก่เพลง น้ำลาย ไม่หวั่นแม้วันมามาก หนึ่งเดียวของฉัน และคนที่ฆ่าฉัน โดยมีโต ณัฐพล พุทธภาวนา เป็นผู้แต่งคำร้องทั้งหมด  

**รายชื่อเพลง**

**อ้างอิง**

**แหล่งข้อมูลอื่น**
 King Sizefix-attempted=yes 
หมวดหมู่:อัลบั้มเพลงไทยสากล
หมวดหมู่:อัลบั้มเพลงของค่ายมอร์ มิวสิค
หมวดหมู่:อัลบั้มเพลงของค่ายจีเอ็มเอ็ม แกรมมี่
หมวดหมู่:อัลบั้มเพลงในปี พ.ศ. 2547
เลิฟมีเลิฟมายไลฟ์

Love Me Love My Life เป็นสตูดิโออัลบั้มลำดับที่สามของวงอัลเทอร์เนทีฟ โมเดิร์นด็อก อัลบัมนี้โมเดริ์นด็อกอยู่ภายใต้สังกัดค่าย  เบเกอรี่มิวสิก  ในอัลบั้มชุดนี้มีมือเบส บ็อบ - สมอัตถ์ บุณยะรัตเวช กลับมาร่วมวงอีกครั้งหลังจากที่เรียนต่อต่างประเทศ อัลบั้มชุดนี้ออกวางจำหน่ายเมื่อวันที่ 26 กรกฎาคม พ.ศ. 2544  มีเพลงฮิตอย่าง สิ่งที่ไม่เคยบอก โดยในอัลบั้มชุดนี้ถือเป็นการบุกเบิกแนวเพลง  โพสต์ร็อก ในประเทศไทย

**รายชื่อเพลง ==  
# เวตาล
# Very Good
# อีสานคลาสสิก
# Happiness is.....
# สิ่งที่ไม่เคยบอก
# Animal
# Good Boy
# ;)
# Bedroom
# ในที่สุด- เพลงบรรเลงที่ถูกซ่อนไว้หลังจากเพลง ในที่สุด โดย ธีร์ ไชยเดช

**รายละเอียดเพลง**
 เวตาล
"เวตาล" มีเสียงร้องที่ถูกซ่อนเอาไว้โดยเป็นเสียงย้อนกลับที่ร้องว่า ทรมาน- Happiness is...
"Happiness is..." เป็นเพลงบรรเลงเพลงแรกของวง- Animal
"Animal" เดิมทีเป็นเพลงปกติ แต่ในอัลบั้มถูกปรับให้มีความช้าลงกว่าเดิมมาก โดยแบบปกติปรากฏอยู่ใน ซิงเกิล Animal- Good Boy
"Good Boy" เป็นเพลงที่ร้องร่วมกับ ดิโน่ ลูกชายของ กมล สุโกศล แคลปป์ ต่อมาถูกนำมารีมิกซ์ โดย เจ มณฑล จิรา ในซิงเกิล Animal และเคยถูกวางแผนว่าจะบันทึกเสียงใหม่และรวมในอัลบั้ม แดดส่อง

**รางวัล**
 รางวัลสีสัน อะวอร์ดประจำปี 2544- ศิลปินคู่หรือศิลปินกลุ่มยอดเยี่ยม
หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2544
แดดส่อง

แดดส่อง อัลบั้มเต็มชุดที่ 4 ของวง โมเดิร์นด็อก โดยคราวนี้เหลือสมาชิกเพียง 3 คนอีกครั้ง โดยได้ ต่อยศ จงแจ่ม มือเบสจากวง ซีล มาร่วมเล่นให้แทน นอกจากนี้อัลบั้มนี้ยังร่วมมือกับโปดิวเซอร์ชาวต่างชาติอีกด้วย

**รายชื่อเพลง**
# ตาสว่าง (Found)
# ผ่าน (Pass)
# แดดส่อง (That Song)
# หนึ่งคน (Someone)
# สบายใจ 
# กันและกัน (Us)
# เธอให้มา (Gift)
# บนฟ้า
# เธอเท่านั้น (Only You)
# คลาย

**รายละเอียดเพลง**

**เพลงที่ถูกคัดออก**
"Good boy" เป็นเพลงที่ถูกนำมาบันทึกเสียงใหม่และมีแผนว่าจะรวมอยู่ในอัลบั้มด้วย แต่หลังจากได้บันทึกเสียงไปแล้ว กลับถูกคัดออกจากอัลบั้ม
หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2547
โรเมโอและจูเลียต

โรเมโอและจูเลียต (italic=yes) เป็นวรรณกรรมโศกนาฏกรรมประพันธ์โดย วิลเลียม เชกสเปียร์ แต่งในปี ค.ศ. 1595
เนื้อเรื่องเกี่ยวกับเรื่องราวความขัดแย้งของสองตระกูล คือ ตระกูลมอนตะคิวและตระกูลคาปุเล็ต ในเมืองเวโรนา ประเทศอิตาลี ซึ่งระบุชัดเจนความขัดแย้งของสองตระกูลชัดเจนในตอนต้นของบทละครว่า 
ละครเรื่องนี้เป็นละครที่มีชื่อเสียงมาก ภาพยนตร์เรื่องเวสต์ไซด์สตอรี่ ก็นำเรื่องนี้มาดัดแปลง

**เรื่องย่อ**
เรื่องนี้เกิดขึ้น ณ เมืองเวโรนา ได้มี 2 ตระกูลใหญ่ คือ ตระกูลคาปุเล็ตและมอนตาคิวซึ่งไม่ถูกกันมาช้านาน เรื่องเริ่มขึ้นเมื่อโรเมโอแห่งตระกูลมอนตาคิวได้แอบแฝงกายเข้าไปในงานเลี้ยงของตระกูลคาปุเล็ตและได้พบกับจูเลียต เพียงทั้งคู่สบตากันทั้งคู่ก็ตกหลุมรักกัน แต่กลับมีอุปสรรคเพราะความบาดหมางกันของทั้ง 2 ตระกูล โรเมโอกับจูเลียตจึงได้จัดการแต่งงานกันอย่างลับ ๆ วันหนึ่งเมอร์คิวชิโอ เพื่อนรักของโรเมโอเกิดการทะเลาะกับญาติของจูเลียตและญาติของจูเลียตก็ได้ฆ่าเพื่อนรักของโรเมโอตาย โรเมโอโกรธมากจึงได้พลั้งมือฆ่าญาติของจูเลียตตาย โรเมโอจึงได้รับคำตัดสินให้เนรเทศออกนอกเมืองตลอดกาล ฝ่ายจูเลียตต้องแต่งงานโดยที่จูเลียตไม่ต้องการ จูเลียตจึงพยายามหาทางที่จะหลีกหนีงานแต่งงาน เมื่อจูเลียตได้รู้เรื่องยาวิเศษที่ทำให้หลับเหมือนตายจากบาทหลวงที่ทำพิธีแต่งงานให้ทั้งคู่จึงกินเข้าไป จากนั้นบาทหลวงก็ส่งม้าเร็วส่งสารถึงแผนการดังกล่าวแก่โรมิโอ แต่โรเมโอสวนกับคนส่งสาร โรเมโอมาถึงเข้าใจว่าจูเลียตตายจริง ๆ จึงเสียใจมากจึงดื่มยาพิษฆ่าตัวตาย โรเมโอสิ้นใจเพียงครู่เดียวจูเลียตก็ฟื้นขึ้นมา พอจูเลียตเห็นดังนั้นจึงใช้กริชของโรเมโอฆ่าตัวตายตามโรเมโอไป บิดามารดาและญาติทั้งสองตระกูลเสียใจมาก จึงเลิกวิวาทบาดหมางกันนับแต่นั้นเป็นต้นมา 

**อ้างอิง**

**แหล่งข้อมูลอื่น**
  โรเมโอและจูเลียต ที่ โครงการกูเต็นเบิร์ก-  โรเมโอและจูเลียต พระราชนิพนธ์แปลในพระบาทสมเด็จพระมงกุฎเกล้าเจ้าอยู่หัว (พิมพ์ครั้งที่ 6)
หมวดหมู่:บทละคร
หมวดหมู่:วรรณกรรมภาษาอังกฤษ
หมวดหมู่:งานเขียนของเชกสเปียร์
หมวดหมู่:ความตายในบันเทิงคดี
หมวดหมู่:การฆ่าตัวตายในบันเทิงคดี
หมวดหมู่:ตัวละครที่เป็นคู่รัก
ดิสคัฟเวอรี (อัลบั้ม)

Discovery เป็นสตูดิโออัลบั้มแรกของศิลปิน กรู๊ฟไรเดอร์ส ชื่ออัลบั้มเป็นการเล่นคำ มาจากคำว่า Disco Very ซึ่งแปลตรงตัว คือ ดิสโก้มาก ๆ ซึ่งเป็นแนวเพลงของอัลบั้มนี้

**ข้อมูลอัลบั้ม**
Discovery สตูดิโออัลบั้มแรกของศิลปิน กรู๊ฟไรเดอร์ส เป็นอัลบั้มเพลงแนวดิสโก มีเพลงที่เป็นที่นิยมมากมาย อย่าง "ฮอร์โมน (Hormone)" ที่มีเนื้อหาเพลงสะดุดหู ตามมาด้วยเพลง "ได้ไหม?" ซึ่งถูกเปลี่ยนชื่อเป็น "อย่าให้ฉันรักคนเดียว" ในอัลบั้มเต็ม นอกจากนี้ ยังมีเพลงที่นำกลับมาร้องใหม่อย่าง "พบกันบนดวงดาว" เพลงโด่งดังในอดีตจาก รอยัลสไปรท์ส เสียงร้องของ สุนทร สุจริตฉันท์ โดยได้ สันติ เศวตวิมล หรือที่รู้จักกันในนามของ แม่ช้อยนางรำ และกรวิก เป็นผู้แต่งเนื้อร้อง

**รายชื่อเพลง ==  
# "เริ่มต้นนับถอยหลัง (Lift off)"
# "ฮอร์โมน (Hormone)"
# "คนใจร้าย (She's so wild)" (ร่วมกับ ตู้ - ดิเรก อมาตยกุล)
# "คอสเมติกส์ (Cosmetics)"
# "อย่าให้ฉันรักคนเดียว (Possible?)"
# "แค่เธอก็พอ (Enough)" (ร่วมกับ บอย โกสิยพงษ์)
# "พบกันบนดวงดาว (Nasa)"
# "สบาย (Zalux)"
# "ระหว่าง 2 เรา (Let's start over)"
# "รักที่เพิ่งผ่านพ้นไป (Song for a past love)"
หมวดหมู่:อัลบั้มเพลงไทยสากล
ดิสคัฟเวอรี 2

ดิสคัฟเวอรี 2 เป็นอัลบั้มที่นำมาออกวางจำหน่ายอีกครั้งของอัลบั้ม Discovery อัลบั้มแรกของศิลปิน กรู๊ฟไรเดอร์ส โดยอัลบั้มนี้ได้เพิ่มเติมเพลงใหม่อีก 4 เพลง ได้แก่ "เมาไม่ขับ", "หยุด", "ไม่ได้คิดแบบนั้น" และ "ก่อนที่มันจะสาย" ซึ่งยังคงเป็นแนวดิสโกเช่นเดิม และในอัลบั้มนี้ยังมีคำสอนของพระพยอม เรื่องเมาไม่ขับ แถมไปให้ฟังเตือนสติกันอีกด้วย

**รายชื่อเพลง ==   
# เริ่มต้นนับถอยหลัง Lift off
# เมาไม่ขับ Don't drive drunk (บอย โกสิยพงษ์ / ณฐพล ศรีจอมขวัญ)
# Hormone (บอย โกสิยพงษ์ / ณฐพล ศรีจอมขวัญ)
# คนใจร้าย She's so wild featuring ตู้-ดิเรก อมาตยกุล (บอย โกสิยพงษ์ / ณฐพล ศรีจอมขวัญ)
# Cosmetics (คงเดช จาตุรันต์รัศมี / ณฐพล ศรีจอมขวัญ)
# หยุด Since I met you (บอย โกสิยพงษ์ / ณฐพล ศรีจอมขวัญ)
# อย่าให้ฉันรักคนเดียว Possible (จักรธร ขจรไชยกูล / ณฐพล ศรีจอมขวัญ)
# แค่เธอก็พอ Enough featuring บอย โกสิยพงษ์ (บอย โกสิยพงษ์ / ณฐพล ศรีจอมขวัญ)
# ฉันไม่ได้คิดแบบนั้น I didn't mean to (บอย โกสิยพงษ์ / บอย โกสิยพงษ์)
# NASA (สันติ เศวตวิมล / สันติ เศวตวิมล)
# สบาย Zalux (คงเดช จาตุรันต์รัศมี / ณฐพล ศรีจอมขวัญ)
# ระหว่าง 2 เรา Let's start over (บอย โกสิยพงษ์, จักรธร ขจรไชยกูล / ณฐพล ศรีจอมขวัญ) 
# รักที่เพิ่งผ่านพ้นไป Song for a past love (Zentrady / Zentrady, ณฐพล ศรีจอมขวัญ)
# ก่อนที่มันจะสาย Can't we start over (Zentrady / Zentrady, ณฐพล ศรีจอมขวัญ)
# กลับสู่ดาวโลก Back to planet earth
# Bonus Track ธรรมะจากพระพยอม 
# Bonus Track ธรรมะจากพระพยอม 
# Bonus Track เมาไม่ขับ (AlternateVersion) Don't drive drunk (บอย โกสิยพงษ์ / ณฐพล ศรีจอมขวัญ)

**รายละเอียดอัลบั้ม**
 โปรดิวเซอร์: ณฐพล ศรีจอมขวัญ - ควบคุมการร้องโดย นภ พรชำนิ - ทุกเพลงเรียบเรียงโดย กรู๊ฟไรเดอร์ส- วิศวกรเสียง:
** ม.ล. ธนชาติ ประวิตร 
** ณฐพล ศรีจอมขวัญ 
** พีท ตันสกุล 
** สุรชัย เยื้องทับ 
** วีรพัฒน์ บุบผาคำ 
** มนตรี พงษ์พิสิฐวงศ์ 
** สุภาพรรณ อิศรางกูล ณ อยุธยา - ห้องบันทึกเสียง:
** Underground Control 
** T n' Crave 
** Flying Tomato 
** Varop Studio - บุรินทร์ บุญวิสุทธิ์ - ร้องนำ- อดิศักดิ์ หัตถกุลโกวิท - กีตาร์- มาตรชัย มะกรูดทอง - กลอง- ณฐพล ศรีจอมขวัญ - เบส, คีย์บอร์ด, โปรแกรม, เรียบเรียงเครื่องสาย, โปรแกรมเครื่องสาย- นักดนตรีรับเชิญ:
** สมิทธิ์ ปุญญะยันต์ - เปียโน
** เอกพงศ์ เชิดธรรม - เครื่องเคาะจังหวะ
** นภ พรชำนิ - ร้องประสาน
** จักรธร ขจรไชยกูล - ร้องประสาน
** Grace - ร้องประสาน (Cosmetics)
** Bryan Thep Woytowich - เสียงกัปตัน
** Mr.Z - โปรแกรมกลอง (ก่อนที่มันจะสาย) 
** เกรียงไกร สันติพจนา - ทรัมเป็ต
** วัลลภ เจียรสถิต - แซ็กโซโฟน
** ชยันต์ แก้วแบน - ทรอมโบน
** ณัฐนันท์ สังขะทรัพย์ - เรียบเรียงเครื่องเป่า
หมวดหมู่:อัลบั้มเพลงไทยสากล
เดอะลิฟต์

เดอะลิฟต์ (The Lift) เป็นสตูดิโออัลบั้มที่ 2 ของศิลปินกรู๊ฟไรเดอร์ส วางจำหน่ายเมื่อ วันที่ 8 พฤศจิกายน พ.ศ. 2550 ภายใต้สังกัดสไปซีดิสก์

**ข้อมูลอัลบั้ม**
เดอะลิฟต์สตูดิโออัลบั้มที่ 2 ของกรู๊ฟไรเดอร์ส ที่ทิ้งระยะเวลาจากอัลบั้มแรกนานถึง 6 ปี ชื่ออัลบั้ม "The Lift" ให้ความหมายเปรียบเทียบพวกเขาเป็นยานพาหนะ พาผู้ฟังไปสู่งานใหม่ที่มีการพัฒนาดนตรีอย่างไม่หยุดนิ่ง 
นอกจากแนวดิสโก้ ฟังก์ โซล ดนตรีแนวถนัดของ กรู๊ฟไรเดอร์ส แล้ว พวกเขายังได้นำเครื่องสายของวงออร์เคสตราจากฝีมือของนักดนตรีที่ส่วนใหญ่เล่นอยู่ในวง Bangkok Symphony Orchestra มาใส่ผสมเข้าไปในหลายๆ เพลง พร้อมทั้งการบันทึกเสียงแบบสดๆ ในห้องอัด เพื่อเพิ่มความไพเราะและสีสันให้กับเพลง
อัลบั้มนี้บันทึกเสียงที่เมืองไทย แต่นำไปมิกซ์และมาสเตอร์ต่อที่อเมริกา โดยมือมิกซ์อย่าง Eric Ferguson แห่ง Bluecupmusic (Hollywood, CA) และมาสเตอร์โดย Dave Collins (Los Angeles, CA) ซึ่งทั้งสองคนล้วนมีผลงานร่วมกับศิลปินชื่อดังของโลกมาแล้วทั้งนั้น
อัลบั้มนี้มีศิลปินรับเชิญมาร่วมงานด้วยมากมาย อาทิ บอย โกสิยพงษ์, ตรัย ภูมิรัตน และ คงเดช จาตุรันต์รัศมี ที่มาร่วมเขียนเนื้อร้องให้ นภ พรชำนิ มาช่วยร้องประสานในเพลง "น้องคะ" จักรธร ขจรไชยกูล มาช่วยร้องประสานในเพลง "Lift" และยังได้ เอกพงศ์ เชิดธรรม มือกลองจาก เครสเชนโด้ (Crescendo) มาเล่นเพอร์คัสชั่นให้ในเพลง "น้องคะ", "She's Hot" อีกด้วย

**รายชื่อเพลง == 
# Going Up
# Lift (ณฐพล ศรีจอมขวัญ / ณฐพล ศรีจอมขวัญ)
# Superstar (ณฐพล ศรีจอมขวัญ / ณฐพล ศรีจอมขวัญ)
# Disco พาเพลิน Feat. คงเดช จาตุรันต์รัศมี (คงเดช จาตุรันต์รัศมี / ณฐพล ศรีจอมขวัญ)
# รักไม่ได้ (Zentrady / ณฐพล ศรีจอมขวัญ)
# "น้องคะ" (บอย โกสิยพงษ์ / บอย โกสิยพงษ์, มาตรชัย มะกรูดทอง, ณฐพล ศรีจอมขวัญ)
# น้องคะ...อีกที
# She's Hot (Zentrady / อดิศักดิ์ หัตถกุลโกวิท, ณฐพล ศรีจอมขวัญ)
# เธอทั้งนั้น (บอย โกสิยพงษ์ / ณฐพล ศรีจอมขวัญ)
# ถ้าปล่อยให้เธอเดินผ่าน (บอย โกสิยพงษ์ / บอย โกสิยพงษ์, ณฐพล ศรีจอมขวัญ)

**อ้างอิง**
  อัลบั้ม The Lift Siamzone 
หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2550
หมวดหมู่:ประธานาธิบดีปากีสถาน

ป
ป
หมวดหมู่:ประมุขแห่งรัฐปากีสถาน
หมวดหมู่:ชาวปากีสถาน
หมวดหมู่:ประเทศปากีสถาน
ตำบลหนองไข่น้ำ (อำเภอเมืองนครราชสีมา)

หนองไข่น้ำ เป็นตำบลหนึ่งในอำเภอเมืองนครราชสีมา จังหวัดนครราชสีมา องค์กรปกครองส่วนท้องถิ่นที่ครอบคลุมพื้นที่ตำบลหนองไข่น้ำทั้งตำบล คือ เทศบาลตำบลหนองไข่น้ำ

**ประวัติ**
องค์การบริหารส่วนตำบลหนองไข่น้ำ ได้รับการยกฐานะขึ้นเป็นเทศบาลตำบลหนองไข่น้ำ ตามร่างประกาศกระทรวงมหาดไทย  ครั้งที่ 57/2550 พิจารณาเมื่อวันที่ 28 สิงหาคม พ.ศ. 2550

**ที่ตั้ง**
ตำบลหนองไข่น้ำตั้งอยู่ทางทิศตะวันตกเฉียงเหนือของอำเภอเมืองนครราชสีมา มีระยะห่างจากอำเภอเมืองนครราชสีมาประมาณ 25 กิโลเมตร มีเนื้อที่ทั้งหมด 43.44 ตารางกิโลเมตร หรือประมาณ 22,949 ไร่ แต่เดิมการปกครองขึ้นกับตำบลโคกสูง ปัจจุบันได้มีการแยกออกมาจัดตั้งเป็นตำบลหนองไข่น้ำ และแบ่งการปกครองออกเป็น 8 หมู่บ้าน ได้แก่ - หมู่ 1 บ้านหนองไข่น้ำพัฒนา - หมู่ 2 บ้านบึงรี - หมู่ 3 บ้านคลองหนองบัว - หมู่ 4 บ้านคอหนองบัว - หมู่ 5 บ้านสนวน - หมู่ 6 บ้านโกรกพัฒนา - หมู่ 7 บ้านหนองไข่น้ำ - หมู่ 8 บ้านกระโดน

**อาณาเขต**
ตำบลหนองไข่น้ำตั้งอยู่ที่อำเภอเมืองนครราชสีมา จังหวัดนครราชสีมา มีอาณาเขตติดต่อกับพื้นที่ใกล้เคียงดังนี้- ทิศเหนือ ติดกับ ตำบลจันอัด - ทิศใต้ ติดกับ  ตำบลบ้านโพธิ์ และ  ตำบลตลาด และ  ตำบลจอหอ- ทิศตะวันออก ติดกับ ตำบลด่านคล้า- ทิศตะวันตก ติดกับ  ตำบลโคกสูง และ  ตำบลพุดซา

**ประชากร**
ตำบลหนองไข่น้ำมีจำนวนประชากรทั้งสิ้น 6,678 คน เป็นชาย 3,417 คน หญิง 3,261 คน จำนวนบ้าน 1,407 หลัง

**การคมนาคมขนส่ง**
มีทางหลวงสาย 205 สุรนารายณ์ เป็นเส้นทางหลักในการคมนาคมทางบก ใช้เวลาเดินทางจากตำบลหนองไข่น้ำ ถึง อำเภอเมืองนครราชสีมา ประมาณ 30 นาที มีรถโดยสารสองแถววิ่งบริการภายใน และมีรถโดยสารประจำทางวิ่งผ่านเชื่อมต่อไปยังพื้นที่อื่น ๆ อย่างสะดวก

**อ้างอิง**

**แหล่งข้อมูลอื่น**
  เว็บไซต์เทศบาลตำบลหนองไข่น้ำ date=2013-08-20 - http://www.nongkainamyukmai.com date=2012-05-03 
หนองไข่น้ำ
หนองไข่น้ำ
หมวดหมู่:นายกรัฐมนตรีเบลเยียม

บ
หมวดหมู่:นักการเมืองเบลเยียม
หมวดหมู่:ประมุขในประเทศเบลเยียม
หมวดหมู่:ประมุขแบ่งตามประเทศ
ภาษาโย้ย

ภาษาโย้ย เป็นภาษาในตระกูลภาษาขร้า-ไท ผู้พูดภาษานี้ตั้งถิ่นฐานในจังหวัดสกลนคร ประเทศไทย และในประเทศลาว มีผู้พูดในประเทศไทยประมาณ 50,000 คน (พ.ศ. 2547) ปัจจุบันภาษาโย้ยตกอยู่ในสถานะใกล้สูญหายเนื่องจากการเปลี่ยนภาษาอย่างกระทันหัน ซึ่งอาจทำให้ภาษานี้สูญหายถาวร
ภาษาโย้ยมีไวยากรณ์คล้ายกับภาษาไทยถิ่นอีสานแต่ใช้คำศัพท์และไวยากรณ์ที่แตกต่างกันอยู่บ้าง แต่เดิมใช้คู่กับอักษรธรรมลาวและอักษรไทน้อยซึ่งเป็นตัวอักษรของอาณาจักรล้านช้าง 

**การกระจายตัวทางภูมิศาสตร์**
การกระจายตัวของกลุ่มผู้พูดภาษาโย้ยในประเทศไทย

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
โย้ย
โย้ย
พระเจ้าโคจง (แก้ความกำกวม)

พระเจ้าโคจง สามารถหมายถึงกษัตริย์เกาหลีหลายพระองค์ ได้แก่- พระเจ้าโคจง (ค.ศ. 1195–1259) กษัตริย์องค์ที่ 23 แห่งราชวงศ์โครยอ- พระเจ้าโคจง (ค.ศ. 1852–1919) กษัตริย์องค์ที่ 26 แห่งราชวงศ์โชซ็อน และปฐมจักรพรรดิแห่งเกาหลี

**ดูเพิ่ม**
 จักรพรรดิเกาจง (จักรพรรดิจีน)
ค
หมวดหมู่:พระมหากษัตริย์เกาหลี
ธงชาติซูดาน

ธงชาติซูดาน (علم السودان) ลักษณะเป็นธงสี่เหลี่ยมผืนผ้า กว้าง 1 ส่วน ยาว 2 ส่วน ภายในเป็นแถบธง 3 สี แบ่งตามแนวยาว พื้นสีแดง-ขาว-ดำ อันเป็นสีพันธมิตรอาหรับ ที่ด้านต้นธงนั้นมีรูปสามเหลี่ยมสีเขียว โดยฐานของรูปดังกล่าวติดกับด้านคันธง ธงนี้เริ่มบังคับใช้เป็นธงชาติซูดานเมื่อวันที่ 20 พฤษภาคม พ.ศ. 2513
ในธงนี้ สีแดงหมายถึงลัทธิสังคมนิยม เลือดและการต่อสู้ของชาวซูดาน และความเป็นชาติอาหรับ สีขาวหมายถึงความบริสุทธิ์และการมีมุมมองในเชิงบวก สีดำหมายถึงชาวซูดาน และการปฏิวัติมาห์ดี (Mahdist Revolution) ในปี พ.ศ. 2427 สามเหลี่ยมสีเขียวหมายถึงความวัฒนาถาวร เกษตรกรรม และศาสนาอิสลาม
ธงที่มีลักษณะคล้ายคลึงกับธงชาติซูดาน ได้แก่ ธงชาติลิเบียในช่วงปี พ.ศ. 2512 - 2515 (เว้นแต่ว่าไม่มีรูปสี่เหลี่ยมสีเขียวที่ด้านคันธง) และธงชาติปาเลสไตน์

**ดูเพิ่ม**
 ธงชาติซูดานใต้

**แหล่งข้อมูลอื่น**
 title=ธงชาติซูดาน
ซูดาน
หมวดหมู่:สัญลักษณ์ของประเทศซูดาน
นะฮ์นุญุนดัลลอฮ์ญุนดุลวะฏ็อน

นะฮ์นุญุนดัลลอฮ์ญุนดุลวะฏ็อน (نحن جند الله جند الوطن; Nahnu Jund Allah Jund Al-Watan) เป็นเพลงชาติของสาธารณรัฐซูดาน แปลว่า "เราคือกองทัพแห่งอัลลอฮ์และแผ่นดินของเรา" เพลงนี้ประพันธ์คำร้องโดยซัยยิด อะฮ์มัด มุฮัมมัด ศอลิฮ์ (Sayed Ahmad Muhammad Salih) ทำนองโดย อะฮ์มัด มุรญัน (Ahmad Murjan) เพลงนี้เดิมใช้เป็นเพลงประจำกองทัพซูดานสมัยก่อนได้รับเอกราชและเริ่มใช้เป็นเพลงชาติมาตั้งแต่ปี ค.ศ. 1958

**ประวัติเพลงชาติ**
เพลงชาติของประเทศซูดานในปัจจุบันนั้นเดิมเป็นเพลงประจำของกองกำลังป้องกันซูดานก่อนได้รับเอกราช. มีบทกวีที่นามว่า “เราคือทหารของอัลลอฮ์ เราคือทหารของมาตุภูมิ” นั้นได้รับเลือกจากจากบทกวีอื่นที่เข้าร่วมการแข่งขันงานกวีนิพนธ์ที่ยกย่องความแข่งแกร่งของกองกำลังป้องกันตัวเองประเทศซูดานในปี ค.ศ. 1955. และเมื่อซูดานได้รับเอกราชในปี ค.ศ. 1956 สี่ท่อนแรกของบทกวีนั้นได้รับเลือกให้เป็นเพลงชาติ. 

**เนื้อร้อง**

**ทำนองเพลง**
X:1
L:1/8
Q:1/4=90
M:4/4
I:linebreak $
K:Eb
V:1
B,/-B,/C/D/ E/=E/F/^F/ G4 | A2 G>G F2 z2 | B>c Bc | e2 c>G B2 z2 | z B/B/ cB G2 z2 | %5
B2 G>F E2 z2 | B>c Be c2 z A | G2 F>E E2 z2 | e>e d2 c>c B2 | B>d cB e>e e2 |  c3/2c/ B2 e2 c>B | %11
B z z2 z4 | c>B G>E G2 z2 | G>E G>F E2 z2 | B>B B>c B2 z B | e>c B>G E2 z2 | %16

**อ้างอิง**

**แหล่งข้อมูลอื่น**
  ธงชาติและเพลงชาติซูดาน-  เพลงชาติซูดาน - david.national-anthems.net date=2008-05-11 - Sudan: Nahnu Jund Allah Jund Al-watan - Audio of the national anthem of Sudan, with information and lyrics- National anthem of Sudan - Instrumental
ซูดาน
หมวดหมู่:สัญลักษณ์ของประเทศซูดาน
หมวดหมู่:เพลงภาษาอาหรับ
พิณน้ำเต้า

พิณน้ำเต้า เป็นเครื่องดนตรีประเภทดีด พิณน้ำเต้าเป็นพิณสายเดียว ทำมาจากผลของน้ำเต้าที่ถูกผ่าครึ่ง
โดยทั่วไปแล้วผู้ดีดพิณน้ำเต้าจะต้องไม่สวมเสื้อหมายความว่าผู้ที่ดีดส่วนมากจะเป็นผู้ชาย โดยผู้ดีดจะนำเอากะโหลกเสียง หรือกะโหลกน้ำเต้าวางประกบแนบติดกับอกซ้าย มือซ้ายจะจับที่ทวน ส่วนมือขวาใช้ดีดพิณ
ผู้ดีดพิณน้ำเต้าที่มีความชำนาญในการเล่นจะขยับกะโหลกน้ำเต้าให้เปิด-ปิด อยู่ตรงหน้าอกข้างซ้ายในบางครั้ง เพื่อให้เกิดเสียงก้องกังวาน ตามความประสงค์ของผู้ดีด แล้วใช้นิ้วซ้ายช่วยกดให้สายตึงหรือหย่อน
หมวดหมู่:ดนตรีไทย
แอนนากับพระเจ้ากรุงสยาม

เร็กซ์ แฮริสัน รับบท คิงมงกุฎ และไอรีน ดันน์ รับบท แอนนา ในภาพยนตร์ฉบับปี พ.ศ. 2489
แอนนากับพระเจ้ากรุงสยาม  (Anna and the King of Siam)  เป็นนวนิยายที่เขียนโดยมาร์กาเร็ต แลนดอน นักเขียนชาวอเมริกัน ตีพิมพ์ครั้งแรกใน พ.ศ. 2487 (ค.ศ. 1944) โดยดัดแปลงมาจากหนังสืออัตชีวประวัติของนางแอนนา ลีโอโนเวนส์ 2 เล่ม คือ "The English Governess at the Siamese Court"  และ "The Romance of the Harem"  

**การดัดแปลง**
ต่อมาถูกนำมาดัดแปลงเป็นละครเพลง และสร้างเป็นภาพยนตร์ ออกฉายใน พ.ศ. 2489 กำกับโดย จอห์น ครอมเวล นำแสดงโดย เร็กซ์ แฮริสัน (รับบท คิงมงกุฎ) ไอรีน ดันน์ (รับบท แอนนา) และลินดา ดาร์เนล (รับบท ทับทิม)
ใน พ.ศ. 2494 ริชาร์ด ร็อดเจอร์ และ ออสการ์ แฮมเมอร์สไตน์ที่ 2 ได้ดัดแปลงเป็นละครบรอดเวย์ ชื่อเรื่อง "เดอะคิงแอนด์ไอ" (The King and I)  เล่นที่โรงละครเซนต์เจมส์ นิวยอร์ก สหรัฐอเมริกา นำแสดงโดย ยูล บรินเนอร์ (รับบท คิงมงกุฎ) และเกอร์ทรูด ลอว์เรนซ์ (รับบท แอนนา)  ได้รับความนิยมมาก เล่นซ้ำถึง 1,246 รอบ และได้รับรางวัลโทนีประจำปี พ.ศ. 2495  และมีผู้นำไปจัดแสดงที่โรงละครเวสต์เอนด์ ลอนดอน ประเทศอังกฤษ ใน พ.ศ. 2496  และสร้างเป็นภาพยนตร์ใน พ.ศ. 2499 นำแสดงโดย ยูล บรินเนอร์ และ เดบอราห์ เคอร์ (รับบท แอนนา)  เดอะคิงแอนด์ไอ ฉบับภาพยนตร์ ได้รับรางวัลออสการ์ถึง 5 สาขา 
ละครเพลง แอนนากับพระเจ้ากรุงสยาม ได้รับความนิยมและถูกนำมาจัดแสดงใหม่อีกหลายครั้งทั้งที่นิวยอร์ก และลอนดอน รวมทั้งภาพยนตร์แอนิเมชั่น ใน พ.ศ. 2542 ซีรีส์ฉายทางโทรทัศน์ ใน พ.ศ. 2515  และภาพยนตร์ Anna and the King ใน พ.ศ. 2542 นำแสดงโดย โจวเหวินฟะ (รับบท คิงมงกุฎ)  โจดี ฟอสเตอร์ (รับบท แอนนา) และ ไป่ หลิง (รับบท ทับทิม)
Anna and the King of Siam ฉบับภาษาไทย มีการแปลหลายครั้ง ใช้ชื่อว่า "แอนนากับพระเจ้ากรุงสยาม" โดย อ. สนิทวงศ์ (นามแฝง) และ กัณหา แก้วไทย  มีการสร้างเป็นละครเวที โดยสุพรรณ บูรณะพิมพ์ รับบทแอนนา 
ภาพยนตร์ Anna and the King of Siam เข้ามาฉายในประเทศไทยครั้งแรกที่ศาลาเฉลิมกรุง เมื่อกลางปี พ.ศ. 2490 และจะเข้ามาฉายอีกครั้งใน พ.ศ. 2494 แต่ไม่ได้รับอนุญาตให้เข้าฉายในครั้งหลัง 

**อ้างอิง**

**แหล่งข้อมูลอื่น**
 title=Anna and the King of Siam-  แอนนา กับ พระเจ้ากรุงสยาม date=2001-02-02 -  ภาพยนตร์ Anna and the King of Siam (1946)
หมวดหมู่:นวนิยายที่มีฉากในประเทศไทย
หมวดหมู่:อาณาจักรรัตนโกสินทร์
หมวดหมู่:วรรณกรรมอเมริกัน
หมวดหมู่:วรรณกรรมในปี พ.ศ. 2487
หมวดหมู่:นวนิยายอิงอัตชีวประวัติ
หมวดหมู่:ประวัติศาสตร์ไทยในบันเทิงคดี
หมวดหมู่:ราชาธิปไตยในบันเทิงคดี
ดอนนา ซัมเมอร์

ดอนนา ซัมเมอร์  (Donna Summer) (ชื่อเกิด LaDonna Adrian Gaines) เกิดเมื่อวันที่ 31 ธันวาคม ค.ศ. 1948 เป็นนักร้อง นักประพันธ์เพลง ศิลปิน ชาวอเมริกัน เป็นที่รู้จักในงานเพลงแบบแด๊นซ์ มีเพลงดังในช่วงปลายทศวรรษที่ 1970 ได้แก่เพลง  "Love to Love You Baby", "I Feel Love", "Hot Stuff", "MacArthur Park" และ "Bad Girls"  เป็นเจ้าของฉายาว่า "ราชินีแห่งดิสโก้" 
นอกจากเพลงดิสโก้แล้ว ดอนนา ยังมีเพลงแบบอาร์แอนด์บีร่วมสมัย ร็อก ป็อป หรือแม้แต่กอสเปล ดอนนา ซัมเมอร์ เป็นศิลปินหญิงที่มีเพลงดังในช่วง ทศวรรษที่ 1970-1980 มีอัลบั้มที่อันดับ 1 บนนิตยสารบิลบอร์ดถึง 3 ครั้งติดต่อกัน และยังเป็นศิลปินหญิงคนแรกที่มีเพลงอันดับ 1 ถึง 4 เพลงในช่วงระยะเวลา 12 เดือน และมียอดขายอัลบั้มทั่วโลกรวมมากกว่า 100 ล้านชุด
ชื่อ ดอนนา ซัมเมอร์ ที่เธอใช้ในการแสดง มาจากนามสกุล ซอมเมอร์ (Sommer) หลังจากเธอสมรสครั้งแรกกับ เฮลมุต ซอมเมอร์ นักแสดงชาวเยอรมนี ระหว่างปี ค.ศ. 1973 ถึง 1975 
ซัมเมอร์เสียชีวิตในวัย 63 ปี ด้วยโรคมะเร็งปอดที่ไม่เกี่ยวข้องกับการสูบบุหรี่   เธอเชื่อว่าอาการเจ็บป่วยของเธอเกิดจากการสูดดมสารพิษเนื่องจากเหตุการณ์ 9/11 ในนครนิวยอร์ก ที่เธอเป็นหนึ่งในผู้รอดชีวิตพร้อมกับสามีและบุตรสาว 

**อ้างอิง**
หมวดหมู่:นักร้องอเมริกัน
หมวดหมู่:นักร้องเสียงเมซโซ-โซปราโน
หมวดหมู่:บุคคลจากบอสตัน
หมวดหมู่:เสียชีวิตจากมะเร็งปอด
เดอะคิงแอนด์ไอ

เดอะคิงแอนด์ไอ ฉบับปี พ.ศ. 2499
เดอะคิงแอนด์ไอ หรือ พระราชากับข้าพเจ้า  (The King and I)  เป็นละครบรอดเวย์ ที่ออกแสดงครั้งแรกเมื่อวันที่ 29 มีนาคม พ.ศ. 2494 ที่โรงละครเซนต์เจมส์ นิวยอร์ก สหรัฐอเมริกา  แต่งบทร้องโดย ออสการ์ แฮมเมอร์สไตน์ที่ 2 และประพันธ์ดนตรีโดย ริชาร์ด ร็อดเจอร์  โดยดัดแปลงมาจากนวนิยาย  Anna and the King of Siam (แอนนากับพระเจ้ากรุงสยาม) ฉบับปี พ.ศ. 2487 ของมาร์กาเร็ต แลนดอน  ซึ่งดัดแปลงมาจากหนังสืออัตชีวประวัติของนางแอนนา ลีโอโนเวนส์ 2 เล่ม คือ "The English Governess at the Siamese Court"  และ "The Romance of the Harem" 

ละครบรอดเวย์ เดอะคิงแอนด์ไอ นำแสดงโดย ยูล บรินเนอร์ (รับบท คิงมงกุฎ) และเกอร์ทรูด ลอว์เรนซ์ (รับบท แอนนา)  ได้รับความนิยมมาก เล่นซ้ำถึง 1,246 รอบ และได้รับรางวัลโทนี ประจำปี พ.ศ. 2495  และมีผู้นำไปจัดแสดงที่โรงละครเวสต์เอนด์ ลอนดอน ประเทศอังกฤษ ในปี พ.ศ. 2496  และสร้างเป็นภาพยนตร์ในปี พ.ศ. 2499 นำแสดงโดย ยูล บรินเนอร์ และ เดบอราห์ เคอร์ (รับบท แอนนา)  เดอะคิงแอนด์ไอ ฉบับภาพยนตร์ ได้รับรางวัลออสการ์ถึง 5 สาขา 
บทคิงมงกุฎ สร้างชื่อเสียงให้กับยูล บรินเนอร์ เป็นอย่างมาก จากนักแสดงที่ไม่มีชื่อเสียง ทำให้เขาได้รับบทหลากหลาย ทั้งในละครเพลงและภาพยนตร์ เช่นรับบทเป็น ฟาโรห์รามเสสที่สอง ในภาพยนตร์ The Ten Commandments (1956) (ชื่อไทย บัญญัติสิบประการ)  บทคาวบอย ใน The Magnificent Seven (1960) (ชื่อไทย เจ็ดสิงห์แดนเสือ)  ยูล บรินเนอร์ รับบทคิงมงกุฎ ห้าครั้ง ในปี พ.ศ. 2494 ในภาพยนตร์ปี พ.ศ. 2499 ละครเพลงฉบับสร้างใหม่ในปี พ.ศ. 2520 และ 2528 และละครทางโทรทัศน์ในปี พ.ศ. 2515 (ใช้ชื่อว่า Anna and the King) ได้รับรางวัลออสการ์ และรางวัลโทนีจากบทนี้
ละครเพลง เดอะคิงแอนด์ไอ ได้รับความนิยมและถูกนำมาจัดแสดงใหม่อีกหลายครั้งทั้งที่นิวยอร์ก และลอนดอน รวมทั้งภาพยนตร์แอนิเมชั่น ในปี พ.ศ. 2542 ซีรีส์ฉายทางโทรทัศน์ ในปี พ.ศ. 2515  และภาพยนตร์ Anna and the King ในปี พ.ศ. 2542 นำแสดงโดย โจวเหวินฟะ (รับบท คิงมงกุฎ)  โจดี ฟอสเตอร์ (รับบท แอนนา) และ ไป่ หลิง (รับบท ทับทิม)
ภาพยนตร์ เดอะคิงแอนด์ไอ เข้ามาในประเทศไทย ทดลองฉายที่โรงภาพยนตร์เฉลิมเขตร์  และผ่านการพิจารณาจากแผนกพิจารณาภาพยนตร์ กองทะเบียนกรมตำรวจ เมื่อเดือนตุลาคม พ.ศ. 2499   แต่ไม่ได้รับอนุญาตให้ออกฉาย จากคำสั่งของจอมพล ป. พิบูลสงคราม  การครอบครองภาพยนตร์เรื่องนี้อาจผิดกฎหมาย เนื่องจากนำเสนอข้อมูลที่ไม่ตรงกับข้อเท็จจริง และไม่เหมาะสม เกี่ยวกับพระมหากษัตริย์ไทย

**อ้างอิง**

**แหล่งข้อมูลอื่น**
 title=The King and I (1956)-  ละครบรอดเวย์ The King and I ฉบับปี 2000-  ตัวอย่างภาพยนตร์ The King and I (1956) date=2009-04-11   (Quicktime) 
หมวดหมู่:ภาพยนตร์ที่ออกฉายในปี พ.ศ. 2499
หมวดหมู่:ภาพยนตร์ที่ถูกห้ามฉายในประเทศไทย
หมวดหมู่:ภาพยนตร์ที่มีฉากในประเทศไทย
หมวดหมู่:ประเทศไทยในบันเทิงคดี
หมวดหมู่:ละครเพลงโดย ร็อดเจอร์ส และแฮมเมอร์สไตน์
หมวดหมู่:ประวัติศาสตร์ไทยในบันเทิงคดี
หมวดหมู่:ราชาธิปไตยในบันเทิงคดี
หมวดหมู่:บันเทิงคดีเกี่ยวกับศาสนาพุทธ
แม่แบบ:Infobox Weather

}}|collapsed}}" style="width:90%; text-align:center; font-size:90%; line-height: 1.1em; margin:auto;"
+ภูมิอากาศโดยเฉลี่ยสำหรับ
เดือน
ม.ค.
ก.พ.
มี.ค.
เม.ย.
พ.ค.
ม.ย.
ก.ค.
ส.ค.
ก.ย.
ต.ค.
พ.ย.
ธ.ค.
ชาวแองโกล-แซกซัน

ราชอาณาจักรแองโกล-แซกซัน ราว ค.ศ. 600
แองโกล-แซกซัน (Anglo-Saxons) หรือ อังเงิลซัคเซิน (Angelsachsen) เป็นคำที่ใช้เรียกชนที่ตั้งถิ่นฐานอยู่ทางใต้และตะวันออกของสหราชอาณาจักรระหว่างต้นคริสต์ศตวรรษที่ 5 จนกระทั่งถึงการรุกรานของนอร์มัน ในปี ค.ศ. 1066 ปัจจุบันคำว่า "แองโกล-แซกซัน" มีความหมายรวมถึงชนพื้นเมืองชาวบริตันโบราณที่รับเอาบางส่วนของวัฒนธรรม และภาษาของพวกแองโกล-แซกซันมาใช้ 
นักบุญบีดนักบวชนิกายเบ็นเนดิคตินกล่าวว่าแองโกล-แซกซันสืบเชื้อสายมาจากชนเผ่าเจอร์แมนิก, แองเกิล (Angles) และจูต และชาวแซกซัน ซึ่งเดิมมาจากคาบสมุทรจัตแลนด์และบริเวณนีเดอร์ซัคเซินในประเทศเยอรมนีปัจจุบัน. ชาวแองเกิลอาจจะมาจากอังเงิลน์หรือแองเกลียทางเหนือสุดของประเทศเยอรมนีติดกับประเทศเดนมาร์ก บีดกล่าวต่อไปว่าชาวแองโกล-แซกซันละทิ้งดินแดนเดิมไว้ให้ว่างเปล่าแล้วมาตั้งถิ่นฐานอยู่ที่อังกฤษ ทั้งภาษาพูดของชาวแองโกล-แซกซันก็มีความเกึ่ยวข้องใกล้ชิดกับตระกูลภาษาเยอรมันท้องถิ่น. ชาวแองโกล-แซกซันเรียกตนเองว่า "Englisc" (อิงกลิสก์) ซึ่งเพี้ยนมาเป็นคำว่า "English" (อิงกลิช)
การรวมตัวของชนแองโกล-แซกซันอาจจะเกิดขึ้นในสมัยของพระเจ้าออฟฟาแห่งเมอร์เซีย ผู้ครองราชย์ระหว่างปี ค.ศ. 755 ถึงปี ค.ศ. 759 หรือในสมัยของสมเด็จพระเจ้าอัลเฟรดมหาราชผู้ทรงราชย์ระหว่างปี ค.ศ. 871 ถึงปี ค.ศ. 899 และผู้สือเชื้อสายต่อจากพระองค์ การรวมตัวของราชอาณาจักรแองโกล-แซกซันที่กลายมาเป็นอังกฤษเกิดขึ้นในสมัยของพระเจ้าแอเทลสแตนแห่งอังกฤษ ผู้ครองราชย์ระหว่างปี ค.ศ. 924 ถึงปี ค.ศ. 939. ภัยคุกคามจากการบุกรุกของชาวเดนมาร์ก, ซึ่งเข้ารุกรานและยึดครองพื้นที่ทางตะวันออกของเกาะอังกฤษ, ทำให้ชาวแองโกล-แซกซันที่แต่เดิมอยู่กันกระจัดกระจาย หันมารวมตัวกันเพื่อต่อสู้ผู้รุกราน อันเป็นจุดกำเนิดของอัตลักษณ์ทางวัฒนธรรมร่วมกันของชาวแองโกล-แซกซัน. ลักษณะพิเศษของวัฒนธรรมแองโกล-แซกซัน คือความสัมพันธ์ที่เข้มแข็งระหว่างเผ่า และกับเจ้าผู้ปกครอง (lordship). พวกชนชั้นเจ้านายจะประกาศตนเป็นกษัตริย์เพื่อก่อตั้งเมือง หรือ "เบอร์ซ" (Burh). ความเกี่ยวดองกันในลักษณะเครือญาติ (kin) ที่ขยายออกเป็นวงกว้างนี้ ยังคงมีสืบเนื่องมาจนปัจจุบัน และปรากฏให้เห็นได้จากข้อมูลทางพันธุกรรมของชาวอังกฤษที่อาศัยอยู่ตามภูมิภาคต่างๆ

**อ้างอิง**

**ดูเพิ่ม**
 ชาวแซกซัน - ประวัติศาสตร์อังกฤษ- ราชวงศ์เวสเซ็กซ์- เจ็ดอาณาจักร- ประวัติศาสตร์ของหมู่เกาะอังกฤษ- ศิลปะแองโกล-แซกซัน

**แหล่งข้อมูลอื่น**
  Fides Angliarum Regum: the faith of the English kings (ความเชื่อของกษัตริย์อังกฤษ)-  Anglo-Saxon Origins: The Reality of the Myth date=2006-12-14  (ที่มาของแองโกล-แซกซัน: ความเป็นจริงของตำนาน โดยแมลคัม ทอดด์)-  Origins of the British language: an alternative view date=2021-02-12  (ที่มาของภาษาอังกฤษ: อึกมุมมองหนึ่ง)-  An Anglo-Saxon Dictionary (พจนานุกรมแองโกล-แซกซัน)-  Simon Keynes' bibliography of Anglo-Saxon topics date=2006-01-15  (บรรณานุกรมเกื่ยวกัยแองโกล-แซกซันโดยไซมอน คีนส์)  
หมวดหมู่:กลุ่มชาติพันธุ์ในอังกฤษ
หมวดหมู่:ชาวแองโกล-แซกซัน
มาร์โก โปโล (แก้ความกำกวม)

มาร์โก โปโล สามารถหมายถึง- มาร์โก โปโล - พ่อค้าและนักสำรวจชาวเวนิส- มาร์โค โปโล ผจญภัยสุดขอบโลก - ภาพยนตร์- ท่าอากาศยานเวนิส มาร์โก โปโล - ท่าอากาศยาน- เหตุการณ์ ณ สะพานมาร์โค โปโล- มาร์โกโปโล การละเล่นชนิดหนึ่ง ลักษณะคล้ายซ่อนหา
อายี กัลเบซ

อายี กัลเบซ (Allí Gálvez) นักมวยสากลชาวชิลี เกิดเมื่อ 6 กรกฎาคม พ.ศ. 2505 ที่กรุงซันติอาโก ประเทศชิลี สถิติการชก 47 ครั้ง ชนะ 36 (น็อก 6) แพ้ 11 

**เกียรติประวัติ**
 แชมป์ WBA Fedelatin รุ่นไลต์ฟลายเวต
** ชิง 23 ธันวาคม 2531 ชนะคะแนน ลุยส์ ปาเรเดส ที่ชิลี
** ป้องกันแชมป์ครั้งที่ 1, 14 ตุลาคม 2532 ชนะคะแนน โอสการ์ เบร์การา ที่ชิลี- แชมป์ชิลีรุ่นไลต์ฟลายเวต (2532 - 2538)- แชมป์อเมริกาใต้รุ่นไลต์ฟลายเวต
** ชิง 27 กุมภาพันธ์ 2534 ชนะคะแนน ลุยส์ อาเมริโก ดิอัซ ที่ชิลี
** ป้องกันแชมป์ครั้งที่ 1, 3 พฤษภาคม 2535 ชนะคะแนน รูเบน โปมา ที่ชิลี
** ป้องกันแชมป์ครั้งที่ 2, 14 พฤศจิกายน 2535 ชนะคะแนน รูเบน โปมา ที่เปรู- เสียแชมป์ 17 กรกฎาคม 2536 แพ้คะแนน เอกตอร์ ลุยส์ ปาตริ ที่อาร์เจนตินา- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นไลต์ฟลายเวต WBO เมื่อ 5 พฤษภาคม 2533 แพ้น็อก โฮเซ เด เฮซุส ยก 5 ที่ชิลี
** ชิงแชมป์โลกรุ่นฟลายเวต WBO เมื่อ 3 พฤศจิกายน 2533 แพ้คะแนน อิซิโดร เปเรซ ที่เม็กซิโก
** ชิงแชมป์โลกรุ่นฟลายเวต WBO เมื่อ 10 สิงหาคม 2534 แพ้คะแนน อิซิโดร เปเรซ ที่ชิลี
** ชิงแชมป์อเมริกาใต้รุ่นไลต์ฟลายเวตเมื่อ 11 กุมภาพันธ์ 2537 แพ้น็อก ฆวน โดมิงโก กอร์โดบา ยก 2 ที่อาร์เจนตินา
** ชิงแชมป์อเมริกาใต้รุ่นมินิมัมเวตเมื่อ 3 ธันวาคม 2537 แพ้คะแนน การ์โลส มาริโอ เอลวยซา ที่อาร์เจนตินา
** ชิงแชมป์โลกรุ่นไลต์ฟลายเวต WBC เมื่อ 19 ตุลาคม 2539 แพ้น็อก สมาน ส.จาตุรงค์ ยก 2 ที่สมุทรปราการ 
** ชิงแชมป์ WBO Latino รุ่นซูเปอร์ฟลายเวตเมื่อ 22 สิงหาคม 2540 แพ้น็อก บิกตอร์ โกดอย ที่อาร์เจนตินา

**อ้างอิง**
  สถิติการชก boxrec.com 
หมวดหมู่:นักมวยสากลชาวชิลี
หมวดหมู่:บุคคลจากซันติอาโก
วัง

ไฟล์:Vimanmek Mansion.JPG|thumb|ด้านหน้าของพระราชวังดุสิต
วัง หรือ พระราชวัง เป็นสิ่งก่อสร้างสำหรับที่อยู่อาศัยขนาดใหญ่โดยเฉพาะที่อยู่อาศัยของประมุขของประเทศหรือผู้นำผู้มีตำแหน่งสูงในหลายประเทศในยุโรปเช่นประเทศฝรั่งเศส และ อิตาลี นอกจากนั้นยังเป็นคำที่ใช้สำหรับสิ่งก่อสร้างที่ใหญ่แต่ไม่จำเป็นต้องใหญ่มากในตัวเมืองที่สร้างสำหรับเจ้านาย หรือผู้มีตระกูล ในปัจจุบันวังหรือพระราชวังหลายแห่งเปลี่ยนไปใช้เป็นพิพิธภัณฑ์หรือสำนักงานรัฐบาล หรือโรงแรม

**ดูเพิ่ม**
 รายชื่อพระราชวังและวังในประเทศไทย - ปราสาท- วังประธานาธิบดี- บ้านพักทางราชการ

**แหล่งข้อมูลอื่น**
วัง
*วัง
หมวดหมู่:ที่ประทับของพระมหากษัตริย์
หลวงบุณยมานพพานิชย์ (อรุณ บุณยมานพ)

อำมาตย์โท หลวงบุณยมานพพานิชย์ นามเดิม อรุณ บุณยมานพ หรือ แสงทอง (11 กุมภาพันธ์ พ.ศ. 2437 – 5 กันยายน พ.ศ. 2507)  เป็นผู้ประพันธ์และเขียนบทภาพยนตร์บันเทิงคดีฝีมือของชาวไทยเรื่องแรก โชคสองชั้น (Double Luck) พ.ศ. 2470

**ประวัติ**

**การศึกษา**
จบการศึกษาระดับ ม.8 จากโรงเรียนสวนกุหลาบวิทยาลัย เรียนต่อที่โรงเรียนกฎหมายของกระทรวงยุติธรรม
*รับราชการหลายแห่ง  ได้แก่  โรงภาษี หรือ กรมศุลกากร กระทรวงพระคลังมหาสมบัติ  ,กระทรวงยุติธรรม  ,กระทรวงพาณิชย์  ,กระทรวงเสษฐการ  ,กองการสังคีต กรมศิลปากร และกระทรวงโฆษณาการ (กรมประชาสัมพันธ์ในปัจจุบัน) จนกระทั่งลาออกมาทำงานส่วนตัวและเขียนหนังสือ

**ผลงาน**
ผู้ประพันธ์และเขียนบทภาพยนตร์บันเทิงคดีที่สร้างโดยชาวไทยล้วนๆ  สำเร็จเป็นครั้งแรก โชคสองชั้น พ.ศ. 2470 ปรากฏว่ามีผู้ชมคับคั่งด้วยเป็นของแปลกใหม่สุดในยุคนั้น
*นักเขียนที่หนังสือพิมพ์ศรีกรุง และนักประพันธ์เรื่องต่างๆ เช่น นิราศรอบโลก  ,วรรณกรรมของแสงทอง  ,รวมเรื่องคุณถึก  และ  อติรูป  รวมทั้งงานแปลของ F.W.Brain 
หมายเหตุ บางแหล่งข้อมูลสะกดชื่อว่า หลวงบุณยมานพพานิช   ,หลวงบุณยมานพพาณิช 

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 วีระยศ สำราสุขทิวาเวทย์, คอลัมน์หนังกับหนังสือ ,นิตยสารศิลปวัฒนธรรม ฉบับปีที่ 29 ฉบับที่ 6 เมษายน 2551 หน้า 26
หมวดหมู่:นักเขียนชาวไทย
บุณยมานพพานิชย์
หมวดหมู่:นักเขียนบทภาพยนตร์ชาวไทย
อันโตนิโอ เปเรซ

อันโตนิโอ เปเรซ (Antonio Perez) หรือ โฮเซ อันโตนิโอ เปเรซ เบนิเตซ  นักมวยสากลชาวเม็กซิโก เกิดเมื่อ 13 มิถุนายน พ.ศ. 2505 ที่เมือง โปซา ริกา ประเทศเม็กซิโก ฉายา Pipino สถิติการชก 52 ครั้ง ชนะ 41 (น็อค 27) เสมอ 4 แพ้ 7

**เกียรติประวัติ**
 แชมป์เม็กซิโกรุ่นไลท์ฟลายเวท (2533 - 2534)- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท IBF เมื่อ 6 มีนาคม 2536 แพ้น็อค พิชิต ศิษย์บางพระจันทร์ ยก 4 ที่ อุตรดิตถ์
** ชิงแชมป์โลกรุ่นไลท์ฟลายเวท WBC เมื่อ 24 กุมภาพันธ์ 2539 แพ้น็อค สมาน ส.จาตุรงค์ ยก 4 ที่ ฉะเชิงเทรา

**อ้างอิง**
  สถิติการชก boxrec.com date=2013-12-08  
หมวดหมู่:นักมวยสากลชาวเม็กซิโก
หมวดหมู่:บุคคลที่เกิดในคริสต์ทศวรรษ 1240

หมวดหมู่:คริสต์ทศวรรษ 1240
หมวดหมู่:บุคคลที่เกิดในคริสต์ศตวรรษที่ 13
ริชาร์ด ร็อดเจอร์ส

ริชาร์ด ชาร์ลส ร็อดเจอร์ส (28 มิถุนายน ค.ศ. 1902 - 30 ธันวาคม ค.ศ. 1979) นักแต่งเพลง และละครเพลงชาวอเมริกัน มีผลงานแต่งทำนองเพลงมากกว่า 900 เพลง และละครบรอดเวย์ 40 เรื่อง  รวมไปถึงเพลงประกอบภาพยนตร์และรายการโทรทัศน์  โดยมีชื่อเสียงจากผลงานร่วมกับนักแต่งคำร้อง ลอเรนซ์ ฮาร์ท  ในชื่อ "ร็อดเจอร์ส และฮาร์ท"  (Rodgers and Hart) ระหว่างปี ค.ศ. 1919 - ค.ศ. 1942 และกับออสการ์ แฮมเมอร์สไตน์ที่ 2 ในชื่อ "ร็อดเจอร์ส และแฮมเมอร์สไตน์" (Rodgers and Hammerstein) ระหว่างปี ค.ศ. 1943 - ค.ศ. 1957
ริชาร์ด ร็อดเจอร์ส เป็นนักแต่งเพลงเพียงหนึ่งในสองคน ที่ได้รับรางวัลด้านดนตรีจากทุกสถาบันหลัก ทั้ง รางวัลออสการ์ รางวัลแกรมมี รางวัลเอมมี รางวัลโทนี และรางวัลพูลิตเซอร์ (อีกคนหนึ่งคือ มาร์วิน แฮมลิสช์)
ผลงานร่วมของ ร็อดเจอร์ส และแฮมเมอร์สไตน์ ที่มีชื่อเสียงจำนวน 5 เรื่อง คือ Oklahoma!, Carousel, South Pacific (มนต์รักเพลงใต้), The King and I (เดอะคิงแอนไอ) และ The Sound of Music (มนต์รักเพลงสวรรค์)


**ผลงาน**

**ผลงานร่วมกับ ลอเรนซ์ ฮาร์ท**
(1920 ?) Fly With Me
*(1925) The Garrick Gaieties
*(1925) Dearest Enemy
*(1926) The Girl Friend
*(1926) Betsy
*(1926) Peggy-Ann
*(1926) The Fifth Avenue Follies
*(1926) Lido Lady
*(1926) Garrick Gaieties - 2nd Edition
*(1927) A Connecticut Yankee
*(1927) One Dam Thing After Another
*(1928) Present Arms
*(1928) Chee-Chee
*(1928) She's My Baby
*(1929) Heads Up!
*(1929) Spring Is Here
*(1930) Evergreen
*(1930) Simple Simon
*(1931) America's Sweetheart
*(1932) Love Me Tonight
*(1935) Jumbo 
*(1936) On Your Toes 
*(1936) The Show Is On
*(1936) On Your Toes
*(1937) Babes in Arms 
*(1937) I'd Rather Be Right 
*(1938) The Boys from Syracuse 
*(1938) I Married an Angel 
*(1939) Too Many Girls (musical)
*(1940) Higher and Higher
*(1940) Pal Joey
*(1942) By Jupiter
*(1943) A Connecticut Yankee (revised, with additional songs, their last collaboration)

**ผลงานร่วมกับ ออสการ์ แฮมเมอร์สไตน์**
 (1943) Oklahoma!- (1945) Carousel- (1945) State Fair (film)- (1947) Allegro- (1949) South Pacific - (1951) The King and I- (1953) Me and Juliet- (1955) Pipe Dream - (1957) Cinderella (television)- (1958) Flower Drum Song- (1959) The Sound of Music- (1962) State Fair (film remake, with additional songs by Rodgers)- (1965) Cinderella (television remake)- (1993) A Grand Night for Singing (revue)- (1996) State Fair (stage version)- (1997) Cinderella (third television version, with additional songs from shows by Rodgers and Hart)

**แหล่งข้อมูลอื่น**
8323
*name=Richard Rodgers- The Rodgers and Hammerstein Organization- City Journal article on Rodgers date=2016-03-03 - Centennial features on Rodgers- The Richard Rodgers Collection at the Library of Congress- Musicals by Rodgers and Hammerstein- TimeLine of Rodgers' Life - Review and analysis of Rodgers' later plays date=2020-10-13 
1979
หมวดหมู่:นักแต่งเพลงชาวอเมริกัน
หมวดหมู่:นักประพันธ์ดนตรีประกอบภาพยนตร์
หมวดหมู่:ชาวอเมริกันเชื้อสายยิว
หมวดหมู่:บุคคลจากควีนส์